Решение на Съда (трети състав) от 7 декември 2023 г. (преюдициално запитване от Hanseatisches Oberlandesgericht Hamburg — Германия) — Syngenta Agro GmbH/Agro Trade Handelsgesellschaft mbH
(C-830/21)1
(Преюдициално запитване — Сближаване на законодателствата — Регламент (ЕО) 1107/2009 — Пускане на пазара на продукти за растителна защита — Член 52 — Паралелна търговия — Регламент (ЕО) 547/2011 — Изисквания за етикетиране на продукти за растителна защита — Приложение I, точка 1, букви б) и е) — Име и адрес на лицето, на което е издадено разрешението — Номер на партидата)
Език на производството: немски
Запитваща юрисдикция
Hanseatisches Oberlandesgericht Hamburg
Страни в главното производство
Жалбоподател: Syngenta Agro GmbH
Ответник: Agro Trade Handelsgesellschaft mbH
Диспозитив
Член 1 от Регламент (ЕС) № 547/2011 на Комисията от 8 юни 2011 година за прилагане на Регламент (ЕО) № 1107/2009 на Европейския парламент и на Съвета по отношение на изискванията за етикетиране на продукти за растителна защита, както и точка 1, буква б) от приложение I към този регламент
следва да се тълкуват в смисъл, че
вносител, който въвежда продукт за растителна защита в държава членка въз основа на разрешително за паралелна търговия, може да замени върху опаковката на този продукт името и адреса на лицето, на което е издадено разрешението в държавата членка по произход, със собственото си име и адрес.
Член 1 от Регламент № 547/2011 и точка 1, буква е) от приложение I към същия регламент
следва да се тълкуват в смисъл, че
вносител, който въвежда продукт за растителна защита в държава членка въз основа на разрешително за паралелна търговия, е длъжен да посочи върху опаковката на този продукт първоначално определения от производителя номер на партидата на съответната формулация.
____________
1     ОВ C 128, 21.3.2022 г.